

## ΕΛΛΗΝΙΚΗ ΔΗΜΟΚΡΑΤΙΑ ΑΓΙΑ ΠΑΡΑΣΚΕΥΗ

## ΠΕΡΙΦΕΡΕΙΑ ΑΤΤΙΚΗΣ

**ΔΗΜΟΣ ΑΓΙΑΣ ΠΑΡΑΣΚΕΥΗΣ ΠΡΟΣ: Δ/ΝΣΗ**

**ΔΙΕΥΘΥΝΣΗ ΚΟΙΝΩΝΙΚΗΣ ΠΟΛΙΤΙΚΗΣ ΟΙΚΟΝ. ΥΠΗΡΕΣΙΩΝ**

**ΤΜΗΜΑ ΠΑΙΔΕΙΑΣ ΔΙΑ ΒΙΟΥ ΜΑΘΗΣΗΣ**

**ΚΑΙ ΠΟΛΙΤΙΣΜΟΥ**

**ΑΡΙΘΜΟΣ ΜΕΛΕΤΗΣ 47 /2015**

**ΗΜΕΡΟΜΗΝΙΑ: 24/06/2015**

**ΜΕΛΕΤΗ**

**“ΘΕΑΤΡΙΚΕΣ ΠΟΛΙΤΙΣΤΙΚΕΣ ΕΚΔΗΛΩΣΕΙΣ ΣΤΑ ΣΧΟΛΕΙΑ Α’ΒΑΘΜΙΑΣ ΚΑΙ Β’ΒΑΘΜΙΑΣ ΕΚΠΑΙΔΕΥΣΗΣ ΓΙΑ ΤΟ ΕΤΟΣ 2015 – 2016”**

ΚΑΘΑΡΗ ΑΞΙΑ: 42.035,41€

Φ.Π.Α.: 13%

ΠΡΟΫΠΟΛΟΓΙΣΜΟΣ: 47.500,01€

##### ΤΕΧΝΙΚΗ ΠΕΡΙΓΡΑΦΗ

Το τμήμα Παιδείας, Δια Βίου Μάθησης και Πολιτισμού της Δ/νσης Κοινωνικής Πολιτικής του Δήμου Αγίας Παρασκευής σε μια προσπάθεια ενίσχυσης της κοινωνικής συνοχής στην τοπική σχολική κοινότητα προτίθεται να διοργανώσει πολιτιστικές εκδηλώσεις, μέσω των ομάδων δραστηριοτήτων που οργανώνονται σε σχολεία και συγκεκριμένα θεατρικές ομάδες για τους μαθητές και τις μαθήτριες σχολείων της Α΄βάθμιας και Β΄βάθμιας Εκπαίδευσης του Δήμου Αγίας Παρασκευής, σύμφωνα με τον ΟΕΥ (ΦΕΚ 126 Β΄28/1/2013) άρθρο 9 «Διοργάνωση και εφαρμογή Πολιτιστικών Προγραμμάτων» (π.χ θεατρικές παραστάσεις, συναυλίες και άλλες πολιτιστικές εκδηλώσεις).

**ΑΝΑΛΥΤΙΚΗ ΠΕΡΙΓΡΑΦΗ ΤΟΥ ΕΡΓΟΥ**

Το πρόγραμμα της θεατρικής αγωγής απευθύνεται σε όσους μαθητές του Δημοτικού, Γυμνασίου και Λυκείου επιθυμούν και έχει ως βασικό στόχο να τους προσφέρει τη δυνατότητα να συμμετέχουν, να εκφραστούν και να δημιουργήσουν, προωθώντας παράλληλα στη μαθητική κοινότητα της πόλης αξίες όπως: ομαδικότητα, καταπολέμηση του κοινωνικού αποκλεισμού και της σχολικής βίας, πολυπολιτισμικότητα, καταπολέμηση του κοινωνικού ρατσισμού και της ξενοφοβίας κλπ.

Αναλυτικά, μέσω της θεατρικής παιδείας θα δημιουργηθούν οι κατάλληλες συνθήκες, ώστε τα παιδιά να αγαπήσουν το αντικείμενο, να συνεργαστούν προς ένα κοινό στόχο και να διασκεδάσουν. Παράλληλα όμως θα προσφέρει στα παιδιά μια εξοικείωση με την ιστορία του τόπου τους, τη φιλοσοφική σκέψη, τις τέχνες και τη ζωή γενικότερα.

Σταδιακά μέσα από τη γνωριμία με το χώρο, την ομάδα, το σώμα τους και αργότερα μέσα από αυτοσχεδιασμούς τα παιδιά εκφράζονται, βελτιώνουν την αυτοεικόνα τους, οξύνουν τη φαντασία τους, διευρύνουν το λεξιλόγιό τους και ευαισθητοποιούνται προς τις τέχνες, διοχετεύοντας παράλληλα δημιουργικά την ενέργειά τους σε δραστηριότητες που τα χαλαρώνουν.

Οι ανάδοχοι πέραν των παραπάνω, έχουν την υποχρέωση να οργανώσουν και να παρουσιάσουν στο τέλος της σχολικής χρονιάς μία θεατρική παράσταση με τη συμμετοχή των μαθητών στα πλαίσια του Μαθητικού Φεστιβάλ που διοργανώνεται κάθε χρόνο και το οποίο μπορούν να παρακολουθήσουν όσοι από τους δημότες επιθυμούν. Το θεατρικό έργο θα λειτουργήσει ως επιστέγασμα του προγράμματος που θα πραγματοποιείται καθ’ όλη τη διάρκεια της σχολικής χρονιάς και δικαίωμα συμμετοχής σε αυτό έχουν όλοι οι μαθητές που θα είναι στη θεατρική ομάδα. Σημειώνεται ότι κανένας μαθητής από τα σχολεία που έχουν δηλώσει συμμετοχή ο οποίος επιθυμεί να συμμετέχει στο πρόγραμμα θεατρικής αγωγής δε θα εξαιρεθεί, καθώς δεν είναι δυνατόν να γίνει κανενός είδους επιλογή μαθητών.

**ΟΡΓΑΝΩΣΗ ΚΑΙ ΕΠΟΠΤΕΙΑ ΤΟΥ ΠΡΟΓΡΑΜΜΑΤΟΣ**

Το πρόγραμμα της θεατρικής αγωγής οργανώνεται και τελεί υπό την εποπτεία του Τμήματος Παιδείας της Διεύθυνσης Κοινωνικής Πολιτικής του Δήμου μας. Το τμήμα αρχικά συγκεντρώνει τα σχολεία τα οποία επιθυμούν να συμμετέχουν στο συγκεκριμένο πρόγραμμα και κατόπιν σε συνεχή συνεργασία με τους θεατρολόγους οι οποίοι θα επιλεγούν, θα συντονίσει και θα φροντίσει για την ομαλή διεξαγωγή του προγράμματος και την υψηλή ποιότητα των παρεχόμενων υπηρεσιών. Κάθε δίμηνο οι ανάδοχοι έχουν την υποχρέωση να παραδίδουν στο Τμήμα Παιδείας μία έκθεση της πορείας του έργου με το οποίο έχουν επιφορτιστεί, έτσι ώστε να μπορεί να υπάρχει σωστή εποπτεία από την πλευρά του Δήμου.

**ΧΩΡΟΙ ΛΕΙΤΟΥΡΓΙΑΣ**

Οι χώροι που προβλέπονται για να υλοποιηθεί το πρόγραμμα θα είναι τα παρακάτω σχολεία:

1. 1ο Δημοτικό Σχολείο
2. 2ο Δημοτικό Σχολείο
3. 3ο Δημοτικό Σχολείο
4. 4ο Δημοτικά Σχολείο
5. 5ο & 11ο Δημοτικά Σχολεία
6. 6ο Δημοτικό Σχολείο
7. 7ο Δημοτικό Σχολείο
8. 8ο Δημοτικό Σχολείο
9. 9ο Δημοτικό Σχολείο
10. 1ο Γυμνάσιο
11. 2ο Γυμνάσιο
12. 3ο Γυμνάσιο
13. 4ο Γυμνάσιο
14. 5ο Γυμνάσιο
15. 1ο Λύκειο
16. 2ο Λύκειο
17. 3ο Λύκειο
18. 4ο Λύκειο
19. Κωφών και Βαρηκόων

Για τα συγκεκριμένα σχολεία υπάρχει και η έγγραφη σύμφωνη γνώμη τους.

**ΔΙΑΡΚΕΙΑ ΚΑΙ ΩΡΕΣ ΛΕΙΤΟΥΡΓΙΑΣ**

Οι ανάδοχοι θα απασχολούνται δύο (2) ώρες συνολικά κάθε εβδομάδα από τέλος Σεπτεμβρίου 2015 έως και τέλος Απριλίου 2016 επί τέσσερις (4) εβδομάδες κάθε μήνα, σύνολο οκτώ (8) ώρες μηνιαίως. Οι μέρες και ώρες που θα γίνονται τα μαθήματα θα οριστούν κατόπιν συνεννόησης των θεατρολόγων με τα ενδιαφερόμενα σχολεία και θα αναφερθούν σαφώς στη σύμβαση των θεατρολόγων με το Δήμο.

**ΑΝΑΔΟΧΟΣ – ΥΠΟΧΡΕΩΣΕΙΣ**

Προκειμένου να διασφαλιστεί η ουσιαστική επίτευξη του σκοπού της συγκεκριμένης δράσης απαιτείται η πρόσληψη θεατρολόγων οι οποίοι θα πραγματοποιήσουν τα παρακάτω βήματα:

* Επιλογή των ομάδων των μαθητών που θα συμμετέχουν στα προγράμματα θεατρικής αγωγής
* Προσαρμογή του θεατρικού έργου πάνω στους μαθητές των ομάδων
* Σκηνοθεσία του θεατρικού έργου με τη συνεργασία των μελών της ομάδας
* Επιμέλεια σκηνικών και θεατρικών κουστουμιών
* Παρουσίαση των θεατρικών παραστάσεων με τους μαθητές της ομάδας Θεάτρου σχολείων της Α΄βάθμιας και Β΄βάθμιας Εκπαίδευσης στα πλαίσια του Μαθητικού Φεστιβάλ

Σημειώνεται ότι η παράσταση θα πρέπει να έχει αποκτήσει την τελική μορφή της το αργότερο έως τις 12 Φεβρουαρίου 2016 και να είναι κοινοποιημένο στο Τμήμα Παιδείας το θεατρικό έργο το οποίο θα παρουσιαστεί, προς αποφυγήν καθυστερήσεων.

**ΠΟΣΟ ΣΥΜΒΑΣΗΣ**

Κάθε ανάδοχος θα αμειφθεί έως του ποσού των 2.500€ για κάθε σχολείο συμπεριλαμβανομένου του ΦΠΑ και των κρατήσεων για όλο συνολικά το πρόγραμμα της θεατρικής αγωγής το οποίο θα αναλάβει, την προετοιμασία του θεατρικού έργου και την παράσταση που θα πραγματοποιηθεί στα πλαίσια του Μαθητικού Φεστιβάλ.

Οι αναθέσεις παροχής υπηρεσιών θα γίνονται σύμφωνα με το Π.Δ. 28/80 και το Ν. 3463/06 αρθρ. 209, όπως τροποποιήθηκε και συμπληρώθηκε με το Ν. 3731/08 (αρθρ. 20 παρ. 13).

Αγία Παρασκευή 24/06/2015

Η Συντάξασα

Τζανή Αγγελική

**ΣΥΓΓΡΑΦΗ ΥΠΟΧΡΕΩΣΕΩΝ**

**ΑΡΘΡΟ 1: ΑΝΤΙΚΕΙΜΕΝΟ**

Ο Δήμος Αγίας Παρασκευής προκηρύσσει την επιλογή αναδόχου, **με πρόχειρο διαγωνισμό** και με **κριτήριο** επιλογής την χαμηλότερη οικονομική προσφορά για τις «ΘΕΑΤΡΙΚΕΣ ΠΟΛΙΤΙΣΤΙΚΕΣ ΕΚΔΗΛΩΣΕΙΣ ΣΤΑ ΣΧΟΛΕΙΑ Α’ ΒΑΘΜΙΑΣ ΚΑΙ Β’ ΒΑΘΜΙΑΣ ΕΚΠΑΙΔΕΥΣΗΣ**»,** βάσει του Π.Δ. 28/80. Η προκηρυσσόμενη σύμβαση έχει προϋπολογισμό 42.035,41€ μη συμπεριλαμβανομένου ΦΠΑ 13% και έχει Κ.Α. 15.6471.03 του προϋπολογισμού του Οικονομικού έτους 2015.

**ΑΡΘΡΟ 2: ΙΣΧΥΟΥΣΕΣ ΔΙΑΤΑΞΕΙΣ**

Ο Διαγωνισμός θα διεξαχθεί σύμφωνα με την κείμενη νομοθεσία και ιδιαίτερα σύμφωνα με τις διατάξεις:

• Του Π. Δ. 28/ΦΕΚ 1 Α’/15-1-1980 «Περί εκτελέσεως έργων και προμηθειών Ο. Τ. Α.».

• Του Ν. 2286/ΦΕΚ 19 Α’/1-2-1995 «Προμήθειες του Δημοσίου Τομέα και ρυθμίσεις συναφών θεμάτων».

• Του Ν. 3463/ΦΕΚ 114 Α/8-6-2006 «Κώδικας Δήμων και Κοινοτήτων».

• Του Ν. 3548/ΦΕΚ 68 Α’/20-3-2007 «Καταχώρηση δημοσιεύσεων των φορέων του Δημοσίου στο νομαρχιακό και τοπικό Τύπο και άλλες διατάξεις».

• Το N. 3731/ΦΕΚ 263 Α’/23-12-2008 «Αναδιοργάνωση της δημοτικής αστυνομίας και ρυθμίσεις λοιπών θεμάτων αρμοδιότητας Υπουργείου Εσωτερικών» και ιδιαίτερα την 13η παράγραφο του 20ουάρθρου.

• Το Ν. 3801/ΦΕΚ 163 Α’/4-9-2009 «Ρυθμίσεις θεμάτων προσωπικού με σύμβαση εργασίας ιδιωτικού δικαίου αορίστου χρόνου και άλλες διατάξεις οργάνωσης και λειτουργίας της Δημόσιας Διοίκησης».

• Το Ν. 3852/ΦΕΚ 87 Α’/7-6-2010 «Νέα αρχιτεκτονική της αυτοδιοίκησης και της αποκεντρωμένης διοίκησης – Πρόγραμμα Καλλικράτης».

• Του N. 3861/ΦΕΚ 112 Α’/13-7-2010 «Ενίσχυση της διαφάνειας με την

υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο «Πρόγραμμα Διαύγεια» και άλλες διατάξεις».

**ΑΡΘΡΟ 3: ΣΕΙΡΑ ΙΣΧΥΟΣ ΤΕΥΧΩΝ**

Τα τεύχη δημοπρατήσεως αλληλοσυμπληρούνται, εν περιπτώσει δε ασυμφωνίας μεταξύ των περιεχομένων εις αυτά όρων, η σειρά ισχύος των ως άνω τευχών καθορίζεται ως κάτωθι:

Διακήρυξη

Τιμολόγιο

Προϋπολογισμός

Ειδική Συγγραφή Υποχρεώσεων (Ε. Σ.Υ.)

Τεχνική περιγραφή

Έντυπο Οικονομικής Προσφοράς

**ΑΡΘΡΟ 4 : ΠΡΟΫΠΟΛΟΓΙΣΜΟΣ**

Η προκηρυσσόμενη σύμβαση έχει προϋπολογισμό 42.035,41€ μη περιλαμβανομένου ΦΠΑ 13%, ήτοι συνολικό ποσό 47.500,01€

Η χρηματοδότηση προέρχεται από ίδιους πόρους. Στον οικονομικό προϋπολογισμό έτους 2015 του Δήμου Αγίας Παρασκευής έχει προβλεφθεί αντίστοιχη πίστωση με Κ.Α. 15.6471.03

**ΑΡΘΡΟ 5 : ΤΡΟΠΟΣ ΑΝΑΘΕΣΕΩΣ ΤΗΣ ΣΥΜΒΑΣΗΣ**

Ο Δήμος Αγίας Παρασκευής προκηρύσσει την επιλογή αναδόχου, **με πρόχειρο διαγωνισμό** και με κριτήριο επιλογής την χαμηλότερη οικονομική προσφορά βάσει των Π.Δ. 28/80, 3731/09. Στο διαγωνισμό οι συμμετέχοντες θα μπορούν να καταθέτουν προσφορά για μία έως τρεις ομάδες από αυτές που αναφέρονται στον ενδεικτικό προϋπολογισμό.

**ΑΡΘΡΟ 6: ΠΡΟΫΠΟΘΕΣΕΙΣ ΚΑΙ ΔΙΑΔΙΚΑΣΙΑ ΠΑΡΑΛΑΒΗΣ**

Για την παρακολούθηση της εκτέλεσης και την παραλαβή του έργου θα ορισθεί από τον Δήμο Αγίας Παρασκευής Επιτροπή Παρακολούθησης και Παραλαβής του έργου. Η βεβαίωση καλής εκτέλεσης των εργασιών θα γίνει από την αρμόδια επιτροπή παραλαβής της υπηρεσίας.

**ΑΡΘΡΟ 7: ΦΟΡΟΙ – ΤΕΛΗ – ΚΡΑΤΗΣΕΙΣ**

Ο ανάδοχος βαρύνεται με όλους τους νόμιμους φόρους, τέλη & κρατήσεις που ισχύουν κατά την ημέρα υπογραφής της σύμβασης πλην του Φ.Π.Α. 13%.

**ΑΡΘΡΟ 8: ΠΛΗΡΩΜΗ**

Η χρηματοδότηση προέρχεται από ίδιους πόρους. Στον προϋπολογισμό έτους 2015 του Δήμου έχει προβλεφθεί αντίστοιχη πίστωση με Κ.Α. 15.6471.03

Η πληρωμή του αναδόχου θα γίνει ως εξής :

Οι πληρωμές του αναδόχου θα γίνονται από το Ταμείο του Δήμου Αγίας Παρασκευής, με την προϋπόθεση ότι θα προσκομισθούν έγκαιρα από μέρους του προμηθευτή όλα τα απαραίτητα δικαιολογητικά για την έκδοση του εντάλματος πληρωμής.

**ΑΡΘΡΟ 9 : ΕΠΙΛΥΣΗ ΔΙΑΦΟΡΩΝ**

Τυχόν διαφορές που θα προκύψουν κατά την εκτέλεση της εργασίας επιλύονται κατά τις διατάξεις του Αστικού Κώδικα και του Κώδικα Δήμου και Κοινοτήτων.

Αγία Παρασκευή 24/06/2015

ΘΕΩΡΗΘΗΚΕ

Η Προϊσταμένη Διεύθυνσης Η Συντάξασα

Κοινωνικής Πολιτικής

ΑΝΤΩΝΙΑ ΓΚΙΝΗ ΑΓΓΕΛΙΚΗ ΤΖΑΝΗ