

**ΕΛΛΗΝΙΚΗ ΔΗΜΟΚΡΑΤΙΑ** Αγία Παρασκευή 17/07/2015

**ΔΗΜΟΣ ΑΓΙΑΣ ΠΑΡΑΣΚΕΥΗΣ** Αρ.Πρωτ:………….

**ΤΕΧΝΙΚΗ ΥΠΗΡΕΣΙΑ**

**ΓΡΑΦΕΙΟ ΑΝΤΙΔΗΜΑΡΧΟΥ**

Λ.Μεσογείων 415-417- Τ.Κ. 153 43

Τηλ: 2132004524

FAX : 2132004513

Πληρ:

E-mail:

ΠΡΟΣ: τον ΠΡΟΕΔΡΟ ΔΗΜΟΤΙΚΟΥ

ΣΥΜΒΟΥΛΙΟΥ

κ. Γεράσιμο Βλάχο

ΘΕΜΑ: Συζήτηση και Λήψη Απόφασης περί καθορισμού ανώτατου αριθμού παραστάσεων και προβολών στον Υπαίθριο Χώρο του Πολιτιστικού και Αθλητικού Κέντρου «Σταύρος Κώτσης» για το έτος 2015 σύμφωνα με τις διατάξεις του Ν.4229/14.

Με το Ν.4229/2014 (ΦΕΚ8/Α/10-1-14) περί «Άδειας εγκατάστασης και λειτουργίας χώρου παραστάσεων – Άδεια παράστασης και άλλες διατάξεις» επιτρέπεται σύμφωνα με το άρθρο 2 παρ.2, σε συνδυασμό με το άρθρο 3 να γίνονται παραστάσεις και σε χώρο για τον οποίο δεν έχει εκδοθεί άδεια εγκατάστασης και λειτουργίας, εφόσον χορηγηθεί άδεια παράστασης.

Σύμφωνα με το άρθρο 4 παρ.3 η άδεια παράστασης (για πληθυσμό μεγαλύτερο των 50 ατόμων) εκδίδεται από τον οικείο δήμο, μετά από αίτηση του υπεύθυνου της παράστασης, με την οποία προσδιορίζεται το χρονικό διάστημα στο οποίο διενεργείται η αδειοδοτούμενη παράσταση, καθώς και το περίγραμμα του χώρου μέσα στον οποίο αυτή διενεργείται.

Η αίτηση συνοδεύεται από πιστοποιητικό (ενεργητικής) πυροπροστασίας για χρήση χώρου συνάθροισης κοινού κοινή υπεύθυνη δήλωση του ιδιοκτήτη του χώρου και αυτού στο όνομα του οποίου εκδίδεται η άδεια παράστασης, σχετικά με τη λήψη όλων των απαραίτητων μέσων ασφαλείας του κοινού και των εργαζομένων.

Για παραστάσεις με μέγιστο πληθυσμό μεγαλύτερο των πενήντα (50) ατόμων, η υπεύθυνη δήλωση υποβάλλεται από αρμόδιο μηχανικό.

Σύμφωνα με το άρθρο 4 παρ.4. καθορίζεται με απόφαση του οικείου Δημοτικού Συμβουλίου ο ετήσιος ανώτατος αριθμός παραστάσεων που μπορούν να δοθούν σε ένα χώρο με άδεια παράστασης. Ο αριθμός αυτός δεν μπορεί να υπερβαίνει τις σαράντα (40) παραστάσεις ετησίως.

Επίσης με απόφαση του Δημοτικού Συμβουλίου μπορεί να ορίζονται χώροι στους οποίους επιτρέπεται η διενέργεια παραστάσεων χωρίς να παραβλάπτονται ουσιωδώς οι υφιστάμενες χρήσεις γης της περιοχής.

1. ΧΡΗΣΕΙΣ

Ο χώρος του πρώην στρατοπέδου « Σπυρούδη» σύμφωνα με την από 8-4-05 Απόφαση Υπουργού (ΦΕΚ 278/Δ/17-4-05) έχει καθοριστεί ως χώρος Αθλητικών και Πολιτιστικών δραστηριοτήτων και εγκαταστάσεων.

1. ΧΩΡΟΣ ΠΑΡΑΣΤΑΣΕΩΝ

Σε τμήμα της έκτασης σε διαμορφωμένο υπαίθριο χώρο κινηματογράφου – θεάτρου, όπως φαίνεται στο συνημμένο σχέδιο κάτοψης, εμβαδού 395,00τ.μ., ο οποίος μπορεί να φιλοξενήσει μέχρι 250 άτομα, μπορούν να διενεργηθούν θεατρικές και οπτικοακουστικές παραστάσεις και ειδικότερα κατά την καλοκαιρινή περίοδο κινηματογραφικές προβολές.

1. ΑΡΙΘΜΟΣ ΠΑΡΑΣΤΑΣΕΩΝ

Ο μέγιστος αριθμός παραστάσεων προσδιορίζεται σε σαράντα (40).

1. ΗΜΕΡΟΜΗΝΙΕΣ

Η λειτουργία του κινηματογράφου θα διενεργείται κατά τις ημέρες Παρασκευή, Σάββατο , Κυριακή και Δευτέρα από 17-07-2015 έως 07-09-2015 και καθημερινά το δεκαήμερο «διαδημοτικού Θεάτρου» από 12-09-2015 έως 20-09-2015

Κατόπιν των παραπάνω το Δημοτικό Συμβούλιο καλείται να αποφασίσει για τον ετήσιο ανώτατο αριθμό παραστάσεων για τον χώρο όπως αυτός αποτυπώνεται στο συνημμένο σχέδιο – κάτοψης, σε υπαίθριο χώρο του Αθλητικού και Πολιτιστικού Κέντρου «Σταύρος Κώτσης», προκειμένου να εκδοθεί η σύμφωνα με το άρθρο 2 παρ.2 του Ν. 4229/14 Άδεια παράστασης.

Η ΑΝΤΙΔΗΜΑΡΧΟΣ

ΤΕΧΝΙΚΩΝ ΥΠΗΡΕΣΙΩΝ

ΕΛΙΣΑΒΕΤ ΠΕΤΣΑΤΩΔΗ